CELEX: 32021D0449
Language: da
Date: 2021-03-12 00:00:00
Title: Rådets afgørelse (FUSP) 2021/449 af 12. marts 2021 om ophævelse af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten

15.3.2021   
               
               
                  DA
               
               
                  Den Europæiske Unions Tidende
               
               
                  L 87/46
               
            
         RÅDETS AFGØRELSE (FUSP) 2021/449
         af 12. marts 2021
         om ophævelse af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 21. marts 2011 afgørelse 2011/172/FUSP (1) om restriktive foranstaltninger over for visse personer, enheder og organer på baggrund af situationen i Egypten.
                  
               
                     (2)
                  
                  
                     Afgørelse 2011/172/FUSP indeholder bestemmelser om indefrysning af pengemidler og økonomiske ressourcer tilhørende visse personer, der er identificeret som ansvarlige for uretmæssig tilegnelse af den egyptiske stats midler, og fysiske eller juridiske personer eller enheder eller organer med tilknytning til dem.
                  
               
                     (3)
                  
                  
                     Efter en gennemgang af afgørelse 2011/172/FUSP i henhold til afgørelsens artikel 5 bør de gældende restriktive foranstaltninger ophæves.
                  
               
                     (4)
                  
                  
                     Afgørelse 2011/172/FUSP bør derfor ophæves —
                  
               VEDTAGET DENNE AFGØRELSE:
         
            Artikel 1
            Afgørelse 2011/172/FUSP ophæves.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 12. marts 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets afgørelse 2011/172/FUSP af 21. marts 2011 om restriktive foranstaltninger over for visse personer, enheder og organer på baggrund af situationen i Egypten (EUT L 76 af 22.3.2011, s. 63).